
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 35 


19 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ειδικής Υπηρεσίας στο Υπουργείο Περιβάλ¬ 
λοντος Χωροταξίας και Δημοσίων Έργων με τίτλο 
«Υπηρεσία Διαχείρισης Επιχειρησιακού Προγράμ¬ 
ματος “ΠΕΡΙΒΑΛΛΟΝ”». 1 

Καθορισμός των τυπικών και ουσιαστικών προσόντων 
του προσωπικού που μετακινείται ή αποσπάται, 
σύμφωνα με το άρθρο 7 παρ. 2α του ν. 2860/2000, 
στην Υπηρεσία Διαχείρισης του Επιχειρησιακού 


Προγράμματος “ΠΕΡΙΒΑΛΛΟΝ”. 2 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου «Δημοτικός Παιδικός Σταθμός 
Δήμου Κορινού». 3 


ΑΠΟΦΑΣΕΙ Σ 

Αριθ. οικ. 34576/11 (1) 

Σύσταση Ειδικής Υπηρεσίας στο Υπουργείο Περιβάλλο¬ 
ντος Χωροταξίας και Δημοσίων Έργων με τίτλο «Υπη¬ 
ρεσία Διαχείρισης Επιχειρησιακού Προγράμματος 
“ΠΕΡΙΒΑΛΛΟΝ”». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ137/Α) όπως συμπληρώθηκε με 
το άρθρο 27 του Ν. 2081/1992 (ΦΕΚ 154/Α) και τροποποι¬ 
ήθηκε μετο άρθρο 1 παρ. 2ατου Ν. 2469/1997 (ΦΕΚ38/Α). 

2. Την κοινή απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης με αριθ. ΔΙΔΚ/Φ1/211187/12.5.2000 (ΦΕΚ 
630/Β) 

3. Την κοινή απόφαση του Πρωθυπουργού και του 
Υπουργού Εθνικής Οικονομίας με αριθ. ΔΙΟΕ/318/16326/ 


19.04.2000 «Ανάθεση αρμοδιοτήτων των Υφυπουργών 
Εθνικής Οικονομίας» (ΦΕΚ 566/Β/20.4.2000) 

4. Την κοινή απόφαση του Πρωθυπουργού και του 
Υπουργού Οικονομικών με αριθ. ΔΙΟΕ/1039386/441 / 
Α0006/21.4.2000) «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών» 
(ΦΕΚ 571/Β/21.4.2000) 

5. Τον Κανονισμό (ΕΚ) 1260/99 του Συμβουλίου της 
21.6.1999. 

6. Το Νόμο 2860/2000 (ΦΕΚ 251/τ.Α/14.11.2000) και ει¬ 
δικότερα το άρθρο 7 και τα άρθρα 4, 5 και 6. 

7. Το ΚΠΣ 2000 - 2006 και ειδικότερα το Επιχειρησιακό 
Πρόγραμμα «Περιβάλλον» το οποίο υποβλήθηκε στην 
Επιτροπή ΕΚ, την αρμοδιότητα διαχείρισης και εφαρμο¬ 
γής του οποίου έχει το Υπουργείο Περιβάλλοντος Χωρο¬ 
ταξίας και Δημοσίων Έργων. 

8. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπιστεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Άρθρο 1 

Σύσταση Ειδικής Υπηρεσίας 

1. Στο Υπουργείο Περιβάλλοντος Χωροταξίας και Δη¬ 
μοσίων Έργων συνιστάται ειδική υπηρεσία με τίτλο «Υπη¬ 
ρεσία Διαχείρισης Επιχειρησιακού Προγράμματος 
“ΠΕΡΙΒΑΛΛΟΝ”» όπως προβλέπεται στο άρθρο 7 του Ν. 
2860/2000. 

2. Σκοπός της ειδικής υπηρεσίας είναι η άσκηση των αρ¬ 
μοδιοτήτων που ορίζονται στο άρθρο 4 του Ν. 2860/2000 
(ΦΕΚ 251 Α/14.11.2000) 

3. Η Υπηρεσία Διαχείρισης του Επιχειρησιακού Προ¬ 
γράμματος «ΠΕΡΙΒΑΛΛΟΝ» υπάγεται στο Γενικό Γραμ¬ 
ματέα του Υπουργείου Περιβάλλοντος Χωροταξίας και 
Δημοσίων Έργων. 

Άρθρο 2 

Διάρθρωση Υπηρεσίας Διαχείρισης Επιχειρησιακού 
Προγράμματος «ΠΕΡΙΒΑΛΛΟΝ» 

Η Υπηρεσία Διαχείρισης διαρθρώνεται σε (4) μονάδες: 

Μονάδα Α’ Προγραμματισμού - Αξιολόγησης 

Μονάδα Β’ Παρακολούθησης και Διαχείρισης 

Μονάδα Γ’ Ελέγχου 

Μονάδα Δ’ Οργάνωσης - Υποστήριξης 

Άρθρο 3 

Αρμοδιότητες Υπηρεσίας Διαχείρισης Επιχειρησιακού 
Προγράμματος «ΠΕΡΙΒΑΛΛΟΝ» 

Οι αρμοδιότητες της Υπηρεσίας Διαχείρισης Επιχειρη¬ 
σιακού Προγράμματος «ΠΕΡΙΒΑΛΛΟΝ» που περιγράφο- 
νται στο άρθρο 4 του Ν. 2860/2000 (ΦΕΚ 251 Λ/ 
14.11.2000), εξειδικεύονται, ανά μονάδα αυτής, ως εξής: 

Λ. Μονάδα Α' Προγραμματισμού - Αξιολόγησης 

1. Καταρτίζει το συμπλήρωμα προγραμματισμού και τις 
προσαρμογές του μετά από συνεργασία με τις αρμόδιες 
υπηρεσίες και όργανα για τον προγραμματισμό και μερι¬ 
μνά για την υποβολή του στην επιτροπή παρακολούθη¬ 
σης του επιχειρησιακού προγράμματος. Επεξεργάζεται 
και εισηγείται τα κριτήρια ένταξης των πράξεων στα μέ¬ 
τρα του επιχειρησιακού προγράμματος. 

2. Συντάσσει τις ετήσιες εκθέσεις εκτέλεσης και την τελι¬ 
κή έκθεση του επιχειρησιακού προγράμματος και μεριμνά 
γιατην υποβολή τους στην Επιτροπή Παρακολούθησηςτου 
Επιχειρησιακού Προγράμματος και στη διαχειριστική αρχή 
του ΚΠΣ, και τη διαβίβαση τους στην Επιτροπή των ΕΚ. 

3. Οργανώνει και παρακολουθεί την ενδιάμεση αξιολό¬ 
γηση του επιχειρησιακού προγράμματος, σε συνεργασία 
με τη διαχειριστική αρχή του ΚΠΣ και επεξεργάζεται προ¬ 
τάσεις για την κατάλληλη αξιοποίηση των αποτελεσμά¬ 
των της. 

4. Οργανώνει και παρακολουθεί τις δράσεις δημοσιό¬ 
τητας του επιχειρησιακού προγράμματος σε συνεργασία 
με τη διαχειριστική αρχή του ΚΠΣ. 

5. Παρακολουθεί την πορεία εφαρμογής του επιχειρη¬ 
σιακού προγράμματος στο πλαίσιο των εξελίξεων του το¬ 
μέα και των εν γένει κοινωνικοοικονομικών συνθηκών, με 
βάση τους στόχους που έχουν τεθεί, ειδικότερα όσον 
αφορά τους ποσοτικοποιημένους δείκτες, και εισηγείται 
τις τυχόν αναγκαίες αναθεωρήσεις. Παρακολουθεί επί¬ 
σης την πρόοδο συναφών με το Επιχειρησιακό Πρόγραμ¬ 
μα έργων. 

6. Συνεργάζεται με τη διαχειριστική αρχή του ΚΠΣ, την 
επιτροπή παρακολούθησης του Επιχειρησιακού Προ¬ 
γράμματος και την Ε. Επιτροπή για την παροχή σε αυτές 
κάθε πληροφορίας που ζητείται σχετικά με την εφαρμογή 
του επιχειρησιακού προγράμματος. Επίσης συνεργάζε¬ 
ται με άλλες αρμόδιες υπηρεσίες και δημόσιους φορείς 
για θέματα του Επιχειρησιακού Προγράμματος. Μεριμνά 
για την εφαρμογή και εξειδίκευση, όπου απαιτείται, των 
απαραίτητων εργαλείων, προτύπων και προδιαγραφών 
για τη σωστή λειτουργία της διαχειριστικής αρχής, καθώς 
και για την παροχή των αναγκαίων υπηρεσιών για τη λει¬ 
τουργία της επιτροπής παρακολούθησης του Επιχειρη¬ 
σιακού Προγράμματος. 

7. Μεριμνά για την αποστολή στην Ε. Επιτροπή όλων 
των τυποποιημένων αρχείων (ίΐεΐίϋθε) που προβλέπονται 
για την ηλεκτρονική διασύνδεση με την Ε. Επιτροπή όσον 
αφορά το Επιχειρησιακό Πρόγραμμα. 

Β. Η Μονάδα Β’ Παρακολούθησης και Διαχείρισης 

1. Προωθεί τις διαδικασίες ένταξης των πράξεων στα 
μέτρα του Επιχειρησιακού Προγράμματος και παρακο¬ 
λουθεί την πορεία εφαρμογής τους. Ειδικότερα: 

α) Μεριμνά για την ενημέρωση των κατηγοριών τελικών 


δικαιούχων που προβλέπονται στο συμπλήρωμα προ¬ 
γραμματισμού με βάση και τις οδηγίες της διαχειριστικής 
αρχής του ΚΠΣ. 

β) Συγκεντρώνει και ελέγχειτηνπληρότητατων στοιχεί¬ 
ων των προτάσεων που υποβάλλονται. 

γ) Αξιολογεί τις προτάσεις που υποβάλλονται, εφαρμό¬ 
ζοντας τα κριτήρια ένταξης των πράξεων στα μέτρα του 
επιχειρησιακού προγράμματος. 

δ) Προωθεί την έκδοση των αποφάσεων ένταξης των 
πράξεων στα μέτρα του Επιχειρησιακού Προγράμματος 
μετά την ολοκλήρωση της διαδικασίας διατύπωσης γνώ¬ 
μης της διαχειριστικής αρχής του ΚΠΣ και των αρμόδιων 
Υπουργείων σύμφωνα με την παρ. 2 του άρθρου 5 του Ν. 
2860/2000. Για τα έργα που η εκτέλεση τους διέπεται από 
Ν. 1418/1984 εξετάζει, προτείνει και προτείνει τα στάδια 
εξέλιξης για τα οποία απαιτείται προέγκριση. 

ε) Συγκεντρώνει και ελέγχει τα στοιχεία παρακολούθη¬ 
σης εκτέλεσης των πράξεων (μηνιαία και τριμηνιαία δελ¬ 
τία παρακολούθησης) που υποβάλλουν οι τελικοί δικαι¬ 
ούχοι και μεριμνά για την καταχώριση τους στο ΟΠΣ. Συ¬ 
νεργάζεται με τη διαχειριστική αρχή του ΚΠΣ καιτηνΑρχή 
Πληρωμής για το περιεχόμενο των στοιχείων που οι τελι¬ 
κοί δικαιούχοι υποβάλλουν στα μηνιαία και τριμηνιαία 
δελτία παρακολούθησης. 

στ) Παρακολουθεί την τήρηση εκ μέρους των τελικών 
δικαιούχων των υποχρεώσεων που έχουν αναλάβει, κα¬ 
θώς και την πορεία των πράξεων που εκτελούν. Ειδικότε¬ 
ρα παρακολουθεί: 

• την πορεία του φυσικού, τεχνικού και οικονομικού 
αντικειμένου 

• το χρονοδιάγραμμα 

• την τήρηση χωριστής λογιστικής μερίδας για το έργο 

• την τήρηση των υποχρεώσεων δημοσιότητας 

• την τήρηση των πολιτικών 

2. Παρακολουθεί την πορεία εφαρμογής των μέτρων 
και επεξεργάζεται προτάσεις βελτίωσης. 

3. Παρέχει στοιχεία προόδου εκτέλεσης των πράξεων 
στις αρμόδιες για τη χρηματοδότηση δημόσιες υπηρεσίες. 

4. Γ ια τα έργα που η εκτέλεση τους διέπεται από τον Ν. 
1418/84, εξετάζει και προτείνει την προέγκριση των σταδίων 
εξέλιξης τους που αναφέρονται στην απόφαση ένταξης. 

5. Προτείνει μέτρα υποστήριξης των τελικών δικαιού¬ 
χων προκειμένου να ανταποκριθούν στις υποχρεώσεις 
τους. 

6. Μεριμνά για την κατ’ αρχήν αξιολόγηση των προτά¬ 
σεων έργων για ένταξη στο Ταμείο Συνοχής, που εμπί¬ 
πτουν στην αρμοδιότητα της Ειδικής Υπηρεσίας και στη 
συνέχεια παρακολουθεί την πορεία εκτέλεσης τους, σύμ¬ 
φωνα με τις διατάξεις του άρθρου 19 του Ν. 2860/2000. 

Γ. Μονάδα Γ’ Ελέγχου 

1. Μεριμνά για την πραγματοποίηση των ελέγχων που 
προβλέπονται στο άρθρο 6 του Ν. 2860/2000 και ειδικότε¬ 
ρα: 

α) Κατά την υποβολή της πρότασης ένταξης του έργου 
ή και μετά την ένταξη του στο επιχειρησιακό πρόγραμμα, 
ελέγχει την εκ μέρους των τελικών δικαιούχων τήρηση 
της ισχύουσας νομοθεσίας κατά το στάδιο προετοιμα¬ 
σίας εκτέλεσης της πράξης. Ειδικά για τα έργα που η 
εκτέλεση τους διέπεται από το Ν. 1418/1984, ελέγχει προ¬ 
ληπτικά τηντήρηση της νομιμότητας στα οριζόμενα, στην 
απόφαση ένταξης, στάδια εξέλιξης της πράξης. 

β) Κατά τη διάρκεια εκτέλεσης των πράξεων ελέγχει τη 
νομιμότητα και κανονικότητα των δαπανών, την αξιοπι¬ 
στία των πληροφοριών και οικονομικών στοιχείων που δη¬ 
λώνονται από τον τελικό δικαιούχο στο πλαίσιο των μηνι¬ 
αίων και τριμηνιαίων δελτίων παρακολούθησης, την τή¬ 
ρηση των δεσμεύσεων που έχει αναλάβει ο τελικός 
δικαιούχος κατά την ένταξη του έργου στο Επιχειρησιακό 
Πρόγραμμα και την τήρηση των κανόνων δημοσιότητας 
σύμφωνα με τις ισχύουσες διατάξεις. 

γ) Πραγματοποιεί ελέγχους μετά τη γνωστοποίηση 
ολοκλήρωσης της πράξης από τον τελικό δικαιούχο και 
εκδίδει τη βεβαίωση τήρησης των υποχρεώσεων του τε¬ 
λικού δικαιούχου. 

2. Αξιολογεί τα αποτελέσματα των ελέγχων και εισηγεί- 
ται τη λήψη των απαραίτητων μέτρων για βελτίωση του 
συστήματος διαχείρισης και ελέγχου και μέτρων για την 
υποστήριξη των τελικών δικαιούχων προκειμένου να 
ανταποκρίνονται στις υποχρεώσεις τους. 

3. Ελέγχει τις λειτουργικές υποχρεώσεις της ειδικής 
υπηρεσίας σε σχέση με τα θέματα που θέτουν η Αρχή 
Πληρωμής, η Επιτροπή Δημοσιονομικού Ελέγχου και τα 
Ελεγκτικά Όργανα της Ευρωπαϊκής Ένωσης. 

4. Σε περιπτώσεις που υπάρχουν βάσιμες ενδείξεις για 
την ύπαρξη παρατυπιών, προωθεί την εφαρμογή της παρ. 
6 του άρθρου 6 του Ν. 2860/2000, με την άμεση συγκρό¬ 
τηση ελεγκτικού οργάνου, τη διενέργεια του ελέγχου και 
την έκδοση του σχετικού πορίσματος. 

5. Συντάσσει εκθέσεις ελέγχου και μεριμνά για την κα¬ 
ταχώριση των πορισμάτων ελέγχων στο ΟΠΣ και την κοι¬ 
νοποίηση τους στην Αρχή Πληρωμής την Επιτροπή Δημο¬ 
σιονομικού Ελέγχου και τον τελικό Δικαιούχο. 

6. Οι παραπάνω διαδικασίες ελέγχου εφαρμόζονται και 
για τα έργα του Ταμείου Συνοχής που εμπίπτουν στην αρ¬ 
μοδιότητα της Ειδικής Υπηρεσίας σύμφωνα με το άρθρο 
ΙθτουΝ. 2860/2000. 

Δ. Μονάδα Δ’ Οργάνωσης - Υποστήριξης 

1. Μεριμνά για την κατάρτιση του προγράμματος ενερ¬ 
γειών τεχνικής βοήθειας - στήριξης και διεκπεραιώνει το 
έργο της Υπηρεσίας Διαχείρισης όσο αφορά στην εκτέ¬ 
λεση των ενεργειών αυτών μετά την έγκριση τους. Τηρεί 
τα οικονομικά και τεχνικά στοιχεία των ενεργειών αυτών. 

2. Οργανώνει και λειτουργεί γραφείο ΟΠΣ, το οποίο σε 
συνεργασία με την αντίστοιχη μονάδα της διαχειριστικής 
αρχής του ΚΠΣ έχει την ευθύνη για την ορθή και απρό¬ 
σκοπτη λειτουργία του ΟΠΣ στην Ειδική Υπηρεσία και πα¬ 
ρέχει υποστήριξη προς τους χρήστες για την ορθή χρήση 
και λειτουργία του. Επίσης παρέχει τεχνική υποστήριξη 
για την λειτουργία του εξοπλισμού και του λογισμικού κα¬ 
θώς και υποστήριξη στο προσωπικό της Ειδικής Υπηρε¬ 
σίας (εκπαίδευση κλπ). Επίσης οργανώνει και λειτουργεί 
γραφείο πληροφοριών για την παροχή άμεσης ενημέρω¬ 
σης .και κατευθύνσεων στους ενδιαφερομένους για θέ¬ 
ματα του Επιχειρησιακού Προγράμματος. 

3. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τις ανάγκες 
της Υπηρεσίας. 

4. Χειρίζεται τα θέματα προσωπικού και ειδικότερα τα 
διοικητικά, οικονομικά και τα θέματα οργάνωσης και εκ¬ 
παίδευσης. 

5. Μεριμνά για την οργάνωση των συνεδριάσεων της 
Επιτροπής Παρακολούθησης. 


6. Τηρείτο πρωτόκολλο και το αρχείο της Υπηρεσίας, έχει 
την ευθύνη διακίνησης των εγγράφων, και την εν γένει γραμ¬ 
ματειακή υποστήριξη των μονάδων και του προσωπικού της. 

Άρθρο 4 

Προσωπικό της Υπηρεσίας Διαχείρισης 

1. Η στελέχωση της Υπηρεσίας Διαχείρισης του Επιχει¬ 
ρησιακού Προγράμματος Περιβάλλον γίνεται με προσω¬ 
πικό αποκλειστικής και πλήρους απασχόλησης, σύμφωνα 
με το άρθρο 7 παρ. 2 του Ν. 2860/2000. 

2. Το προσωπικό της Υπηρεσίας Διαχείρισης του Επι¬ 
χειρησιακού Προγράμματος Περιβάλλον ανέρχεται σε εί¬ 
κοσι επτά (27) άτομα, έκτων οποίων δύο (2) τουλάχιστον 
στο γραφείο ΟΠΣ, και ειδικότερα, κατά κατηγορία: 

Α. Κατηγορία Πανεπιστημιακής Εκπαίδευσης, μέχρι 20 
θέσεις 

Β. Κατηγορία Τ εχνολογικής Εκπαίδευσης, μέχρι 3 θέσεις 

Γ. ΚατηγορίαΔευτεροβάθμιας Εκπαίδευσης, μέχρι3 θέσεις 

Δ. Κατηγορία Υποχρεωτικής Εκπαίδευσης, μέχρι 1 θέσεις 

Άρθρο 5 

Ορισμός προϊσταμένου της Υπηρεσίας Διαχείρισης του 
Επιχειρησιακού Προγράμματος Περιβάλλον και των 
ασκούντων καθήκοντα προϊσταμένου στις μονάδες της, 
αναπλήρωση προϊσταμένου Υπηρεσίας Διαχείρισης 

1. Ο προϊστάμενος της Υπηρεσίας Διαχείρισης του Επι¬ 
χειρησιακού Προγράμματος Περιβάλλον ορίζεται σύμ¬ 
φωνα με τις διατάξεις του άρθρου 7 του Ν. 2860/2000. 

2. Καθήκοντα προϊσταμένου στις επί μέρους μονάδες 
της Υπηρεσίας Διαχείρισης ασκούν στελέχη της, τα οποία 
ορίζονται με απόφαση του Γενικού Γραμματέα ΥΠΕΧΩ- 
ΔΕ, μετά από πρόταση του προϊσταμένου της Υπηρεσίας 
Διαχείρισης. 

3. Απόντος ή κωλυομένου του προϊσταμένου της Υπη¬ 
ρεσίας Διαχείρισης, αυτός αναπληρώνεται από υπάλλη¬ 
λο που υπάγεται στις διατάξεις του Ν. 2683/1999 και ο 
οποίος ασκεί καθήκοντα προϊσταμένου μονάδος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 
-♦- 

Αριθ. οικ. 34577/12 (2) 

Καθορισμός τωντυπικών και ουσιαστικών προσόντων του 
προσωπικού που μετακινείται ή αποσπάται, σύμφωνα 
με το άρθρο 7 παρ. 2α του Ν. 2860/2000, στην Υπηρε¬ 
σία Διαχείρισης του Επιχειρησιακού Προγράμματος 
“ΠΕΡΙΒΑΛΛΟΝ”. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 2860/2900 (ΦΕΚ 251 /τ.Α/14.11.2000) και ειδικό¬ 
τερα τα άρθρα 4 και 7. 

2. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ137/Α) όπως συμπληρώθηκε με 
το άρθρο 27 του Ν. 2081/1992 (ΦΕΚ 154/Α) και τροποποι¬ 
ήθηκε με το άρθρο 1 παρ. 2α του Ν. 2469/1997 (ΦΕΚ38/Α) 

3. Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. ΔΙΟΕ/318/16326/ 
19.4.2000 «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 566/Β/20.4.2000) 

4. Την κοινή απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών με αρ.οικ. 34576/11 «Σύσταση Ειδι¬ 
κής Υπηρεσίας Διαχείρισης Επιχειρησιακού Προγράμμα¬ 
τος «ΠΕΡΙΒΑΛΛΟΝ» 

5. Τηνπρότασητου Γ ενικού Γ ραμματέα Υπουργείου ΠΕ- 
ΧΩΔΕ για τα τυπικά και ουσιαστικά προσόντα του προσω¬ 
πικού σύμφωνα με το άρθρο 7 παρ. 2α του Ν. 2860/2000 

6. Το γεγονός ότι από την απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Τον καθορισμό των τυπικών και ουσιαστικών προσό- 
ντωντου προσωπικού που μετακινείται ή αποσπάται, σύμ¬ 
φωνα με το άρθρο 7 παρ. 2α του Ν. 2860/2000, στην Υπη¬ 
ρεσία Διαχείρισης του Επιχειρησιακού Προγράμματος 
«ΠΕΡΙΒΑΛΛΟΝ» κατά κατηγορία, όπως περιγράφεται στα 
παρακάτω άρθρα. 

Άρθρο 1 

Τυπικά, ουσιαστικά και πρόσθετα προσόντα 
για τη θέση προϊσταμένου 

Για τη θέση του προϊσταμένου της Υπηρεσίας Διαχείρι¬ 
σης του Επιχειρησιακού Προγράμματος «ΠΕΡΙΒΑΛΛΟΝ» 
απαιτούνταιτα κατωτέρω τυπικά και ουσιαστικά προσόντα: 

1. Τυπικά προσόντα: 

α) πτυχίο ή δίπλωμα ΑΕΙ. της ημεδαπής ή ισότιμου ιδρύ¬ 
ματος της αλλοδαπής 
β) επαγγελματική εμπειρία: 

ι) πενταετής για τους κατόχους διδακτορικού διπλώμα¬ 
τος της ημεδαπής ή ισότιμου της αλλοδαπής 
ιι) εξαετής για τους κατόχους μεταπτυχιακού τίτλου της 
ημεδαπής ή αναγνωρισμένου όμοιου τίτλου σπουδώντης 
αλλοδαπής, ετήσιας τουλάχιστον φοίτησης και τους απο¬ 
φοίτους της Εθνικής Σχολής Δημόσιας Διοίκησης 
ιιι) δεκαετής για τους κατόχους πτυχίου ή διπλώματος 
της ημεδαπής ή ισότιμου ιδρύματος της αλλοδαπής 
γ) άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
της διοίκησης ή άσκηση αρμοδιοτήτων συντονισμού ομά¬ 
δας έργου ή εργασίας 

2. Ουσιαστικά προσόντα: 

α) διοικητική και οργανωτική ικανότητα 
β) γνώση των διαδικασιών εφαρμογής προγραμμάτων 
ή/ και εκτέλεσης έργων του δημόσιου ή ιδιωτικού τομέα 
γ) ικανότητα προσαρμογής και επικοινωνίας 
δ) ικανότητα αντίληψης πρωτοβουλιών και ευθυνών 
ε) καλή τουλάχιστον γνώση μιας ξένης κοινοτικής γλώσ¬ 
σας κατά προτίμηση της αγγλικής ή γαλλικής 
στ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙηίθΓΠθΙ 

3. Συνεκτιμώνται ως πρόσθετα προσόντα: 


α) μεταπτυχιακές σπουδές κατά προτίμηση σε συναφές 
με το αντικείμενο της Υπηρεσίας Διαχείρισης πεδίο 
β) εμπειρία στην εκτέλεση κοινοτικών ή αναπτυξιακών 
προγραμμάτων ή εμπειρία στη διαχείριση, συντονισμό, 
σχεδίασμά, έλεγχο κοινοτικών προγραμμάτων 
γ) γνώση δεύτερης ξένης κοινοτικής γλώσσας 

Άρθρο 2 

Τ υπικά, ουσιαστικά και πρόσθετα προσόντα 
για το προσωπικό της κατηγορίας 
Πανεπιστημιακής Εκπαίδευσης (Π.Ε.) 

1. Τ υπικά προσόντα: 

α) πτυχίο ή δίπλωμα ΑΕΙ της ημεδαπής ή ισότιμου ιδρύ¬ 
ματος της αλλοδαπής. Προκειμένου για το προσωπικό 
που θα στελεχώσει το Γ ραφείο ΟΠΣ απαιτείται πτυχίο ή 
δίπλωμα ως ανωτέρω και αποδεδειγμένη πενταετής 
εμπειρία στη χρήση πληροφοριακών συστημάτων ή πτυ¬ 
χίο συναφές με το αντικείμενο της πληροφορικής και διε¬ 
τής ανάλογη εμπειρία 

β) πενταετής τουλάχιστον επαγγελματική εμπειρία ή 
διετής εμπειρία προκειμένου περί κατόχων διδακτορικού 
διπλώματος ή μεταπτυχιακού τίτλου της ημεδαπής ή αλ¬ 
λοδαπής ή για τους αποφοίτους της Εθνικής Σχολής Δη¬ 
μόσιας Διοίκησης. 

2. Ουσιαστικά προσόντα: 

α) κατά προτίμηση πτυχίο ή δίπλωμα Α.Ε.Ι μηχανικού, 
χημικού, βιολόγου, περιβαλλοντολόγου, χωροτάκτη, οι¬ 
κονομολόγου, νομικού. 

β) γνώση των διαδικασιών εφαρμογής προγραμμάτων 
και εκτέλεσης έργωντου δημόσιου ή ιδιωτικού τομέα 
γ) ικανότητα επικοινωνίας και συνεργασίας 
δ) ικανότητα αντίληψης πρωτοβουλιών και ευθυνών 
ε) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής 

στ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ 

3. Συνεκτιμώνται ως πρόσθετα προσόντα: 

α) μεταπτυχιακές σπουδές κατά προτίμηση σε συναφές 
με το αντικείμενο της Υπηρεσίας Διαχείρισης πεδίο 
β) εμπειρία στην εκτέλεση, διαχείριση, συντονισμό, σχε¬ 
δίασμά, έλεγχο κοινοτικώνή αναπτυξιακών προγραμμάτων 
γ) γνώση δεύτερης ξένης κοινοτικής γλώσσας 

Άρθρο 3 

Τ υπικά, ουσιαστικά και πρόσθετα προσόντα 
για το προσωπικό της κατηγορίας 
Τεχνολογικής Εκπαίδευσης (Τ.Ε.) 

Γ ια το προσωπικό της κατηγορίας Τ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) πτυχίο ή δίπλωμα ΤΕΙ της ημεδαπής ή ισότιμου ιδρύ¬ 
ματος της αλλαδοπης. Προκειμένου για το προσωπικό 
που θα στελεχώσει το Γ ραφείο ΟΠΣ απαιτείται πτυχίο ή. 
δίπλωμα ως ανωτέρω και αποδεδειγμένη τριετής εμπει¬ 
ρία στη χρήση πληροφοριακών συστημάτων ή πτυχίο ή δί¬ 
πλωμα σε ειδικότητα συναφή με το αντικείμενο της πλη¬ 
ροφορικής και μονοετής ανάλογη εμπειρία 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
και εκτέλεσης έργωντου δημόσιου ή ιδιωτικού τομέα 

β) ικανότητα επικοινωνίας και συνεργασίας 
γ) ικανότητα αντίληψης πρωτοβουλιών και ευθυνών 
δ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ 

3. Συνεκτιμώνται ως πρόσθετα προσόντα: 
α) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής 

β) εμπειρία σε θέση γραμματέως, λογιστικής ή σε δια¬ 
χείριση κοινοτικών προγραμμάτων 
γ) γνώσεις λογιστικής ή / και διοικητικής υποστήριξης 

Άρθρο 4 

Τυπικά, ουσιαστικά και πρόσθετα προσόντα 
για το προσωπικό της κατηγορίας 
Δευτεροβάθμιας Εκπαίδευσης (Δ.Ε.) 

Για το προσωπικό της κατηγορίας Δ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) απολυτήριος τίτλος λυκείου γενικής κατεύθυνσης ή 
ενιαίου πολυκλαδικού λυκείου χωρίς ειδικότητα ή τεχνι¬ 
κού ή επαγγελματικού λυκείου χωρίς ειδικότητα ή εξατά¬ 
ξιου γυμνασίου ή τμήματος υπαλλήλων γραφείου (διοίκη¬ 
σης) ή τμήματος υπαλλήλων λογιστηρίου τεχνικού ή 
επαγγελματικού λυκείου ή τεχνικού επαγγελματικού λυ¬ 
κείου ή κλάδου διοικητικών υπηρεσιών- γραμματέων ή 
κλάδου οικονομίας ενιαίου πολυκλαδικού λυκείου 
β) διετής επαγγελματική εμπειρία σε θέση γραμματέως 
ή σε χειρισμό εφαρμογών πληροφορικής 

2. Ουσιαστικά προσόντα: 

α) ικανότητα επικοινωνίας και συνεργασίας 
β) ικανότητα οργάνωσης γραφείου 
γ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ 

3. Συνεκτιμώνται ως πρόσθετα προσόντα: 

α) πτυχίο Ινστιτούτου Επαγγελματικής Κατάρτισης ή 
αντίστοιχου διπλώματος από κέντρα ελευθέρων σπου¬ 
δών ή ισότιμου διπλώματος της αλλοδαπής 
β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής 

γ) εμπειρία σε θέση γραμματέως, λογιστικής ή διαχείρι¬ 
σης κοινοτικών προγραμμάτων 
δ) γνώσεις λογιστικής ή / και διοικητικής υποστήριξης 

Άρθρο 5 

Τυπικά, ουσιαστικά και πρόσθετα προσόντα 
για το προσωπικό της κατηγορίας Υποχρεωτικής 
Εκπαίδευσης (Υ.Ε.) στην Υπηρεσία Διαχείρισης 

Γ ια το προσωπικό της κατηγορίας Υ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά και ουσιαστικά προσόντα: 

α) απολυτήριος τίτλος γυμνασίου ή ισότιμος της αλλο¬ 
δαπής ή επαγγελματική άδεια ικανότητας οδηγού 
β) ικανότητα συνεργασίας 

2. Συνεκτιμώνται ως πρόσθετα προσόντα: 

α) τίτλος αποφοίτησης από τις μέσες επαγγελματικές 
σχολές ή αντίστοιχου τίτλου της αλλοδαπής 
β) στοιχειώδης γνώση μιας ξένης κοινοτικής γλώσσας 
κατά προτίμηση της αγγλικής ή γαλλικής 


Άρθρο 6 
Δικαιολογητικά 

1. Ως διδακτορικό δίπλωμα και ως μεταπτυχιακός τίτ¬ 
λος σπουδών νοούνται εκείνα που χορηγούνται με αντί¬ 
στοιχο ιδιαίτερο τίτλο μετά τη λήψη του πτυχίου ή διπλώ¬ 
ματος ΑΕΙ ή ΤΕΙ ή ισότιμο αντίστοιχης ειδικότητας σχολών 
της αλλοδαπής. Για τα μεταπτυχιακά και διδακτορικά δι¬ 
πλώματα εκπαιδευτικών ιδρυμάτων εξωτερικού απαιτεί¬ 
ται βεβαίωση ισοτιμίας. 

2. Ο χρόνος εμπειρίας αποδεικνύεται με βεβαίωση αρ¬ 
μόδιας ελληνικής ή αλλοδαπής δημόσιας υπηρεσίας ή νο¬ 
μικού προσώπου του άρθρου 2 παρ. 1 του Ν. 2000/1991 
από την οποία προκύπτει το είδος της συγκεκριμένης ερ¬ 
γασίας που παρασχέθηκε και η χρονική διάρκεια της πα¬ 
ροχής της, ή του οικείου ασφαλιστικού φορέα, ή του ερ¬ 
γοδότη στην περίπτωση που δεν προκύπτει το είδος της 
παρασχεθείσας εργασίας συνοδευόμενη από υπεύθυνη 
δήλωση του υποψηφίου κατά το άρθρο 8 του Ν. 
1599/1986. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2001 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΙΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΛΑΛΙΩΤΗΣ 
-♦- 

Αριθ. 11300 (3) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «Δημοτικός Παιδικός Σταθμός Δήμου 
Κορινού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/1981 «Κώδικας Δημοτι¬ 
κών & Κοινοτικών Υπαλλήλων», 

β) του άρθρου 8 παρ. 5 του Ν. 2307/95, προσαρμογή 
νομοθεσίας του ΥΠ. ΕΣ.Δ.Δ. & Α., στις διατάξεις για τη Νο¬ 
μαρχιακή Αυτ/ση & άλλες διατάξεις, 

γ) του Ν. 2503/97 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για τη Τοπική Αυτ/ση 
και άλλες διατάξεις, 

δ) του άρθρου 27 του Ν. 2081/92 «προσθήκη άρθρου 
29Α στο Ν. 1558/85. 

2. Την αριθ. 2810/30.3.2000 απόφασή μας, περί «Σύ¬ 
στασης Νομικού Προσώπου στο Δήμο Κορινού με την 
επωνυμία «Δημοτικός Παιδικός Σταθμός Κορινού». 

3. Την αριθ. 3/2000 απόφαση του Δ/κού Συμβουλίου του 
ανωτέρω Νομικού Προσώπου «περί ψήφισης του Ο.Ε.Υ.». 

4. Την αριθ. 94/2000 απόφαση του Δημ. Συμβουλίου του 
Δήμου Κορινού για έκφραση γνώμης. 

5. Την αριθ. 25/27.11.2000 (αριθ. πρακτικού 4ο/2000) 
γνωμοδότηση του Υπηρεσιακού Συμβουλίου. 

6. Την αριθ. 5631/11.8.2000 απόφαση του γενικού Γραμ- 
ματέα Περιφέρειας Κεντρικής Μακεδονίας «περί μεταβί¬ 
βασης του δικαιώματος υπογραφής», αποφασίζουμε: 

Εγκρίνουμε την αριθ. 3/2000 απόφαση του Δ/κού Συμ- 

βουλίου του Νομικού Προσώπου με την επωνυμία «Δημο¬ 
τικός Παιδικός Σταθμός Κορινού» με την οποία ψηφίζεται 
ο Οργανισμός Εσωτερικής Υπηρεσίας, που έχει ως εξής: 

Άρθρο 1 

Η υπηρεσία του παιδικού σταθμού είναι ενιαία και απο¬ 
τελεί ένα και μοναδικό αυτοτελές τμήμα. 

Το τμήμα είναι δυναμικότητας 70 νηπίων, ηλικίας 2Ά 
ετών μέχρι την υποχρεωτική από το νόμο εγγραφή του 
παιδιού στο Δημοτικό Σχολείο. 

Τοτμήμα για την καλύτερη λειτουργία του σταθμού απο- 
τελείται από τα παρακάτω μη αυτοτελή τμήματα τάξεις: 

Νηπιακό τμήμα δυναμικότητς 20 νηπίων, ηλικίας από 
2Ά ετών μέχρι 3Μ» ετών. 

Νηπιακό τμήμα δυναμικότητας 25 νηπίων, ηλικίας από 
3 Υζ ετών μέχρι 4% ετών και 

Νηπιακό τμήμα δυναμικότητας 25 νηπίων, ηλικίας 41/2 
ετών μέχρι την υποχρεωτική εγγραφή του παιδιού στο 
Δημοτικό Σχολείο. 

ΜΕΡΟΣ Β' 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ 
ΘΕΣΕΩΝ ΠΡΟΣΩΠΙΚΟΥ 

Άρθρο 2 

Η οργανική σύνθεση και διαβάθμισητων θέσεωντου τα¬ 
κτικού προσωπικού κατά κατηγορίες και, κλάδους ορίζε¬ 
ται ως εξής: 

I. ΚΛΑΔΟΙ ΚΑΤΗΓΟΡΙΑΣ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

1. ΚΛΑΔΟΣ ΠΕ 16 Νηπιαγωγών θέσεις υπαλλήλων (1) 
μία. 

2. ΚΛΑΔΟΣ ΠΕ 16 Νηπιαγωγών (προσωρινός) θέσεις 
υπαλλήλων μια (1). 

3. ΚΛΑΔΟΣ ΤΕ 9 Βρεφονηπιοκόμων θέσεις υπαλλήλων 
δύο (2). 

Η μία(1) θέση του κλάδου ΠΕ 16 Νηπιαγωγών (προσω¬ 
ρινή) είναι προσωποπαγής και καλύπτεται από ήδη υπη¬ 
ρετούντο υπάλληλο στον κλάδο που θα καταργηθεί με 
την έξοδο από την ενεργή υπηρεσία. 

Η μία (1) θέση του κλάδου ΤΕ 9 Βροφονηπιοκόμων δε¬ 
σμεύεται και δεν θα καλυφθεί εάν προηγουμένως δεν κε¬ 
νωθεί η αντίστοιχη θέση του κάδου ΠΕ Νηπιαγωγών (προ¬ 
σωρινή) 

2. ΚΛΑΔΟΙ ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ ΕΚΠΑΙ¬ 
ΔΕΥΣΗΣ 

2.1 ΚΛΑΔΟΣ ΔΕ 1 Διοκητικού - Λογιστικού θέσεις υπα- 
λήλων μία (1) 

2.2 ΚΛΑΔΟΣΔΕ 32 Μαγείρων θέσεις υπαλλήλων μία (1) 

3. ΚΛΑΔΟΙ ΚΑΤΗΓΟΡΙΑΣ ΥΠΟΧΡΕΩΤΙΚΗΣ ΕΚΠΑΙ¬ 
ΔΕΥΣΗΣ 

3.1 ΚΛΑΔΟΣ ΥΕ 14 Βοηθητικού προσωπικού μαγειρείου 
θέσεις υπαλλήλων μία (1). 

3.2 ΚΛΑΔΟΣ ΥΕ 16 Προσωπικού Καθαριότητας-Βοηθη- 
τικών Εργασιών θέσεις υπαλλήλων δύο (2). 

ΜΕΡΟΣ Γ' 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

Άρθρο 3. 

Όλες οι θέσεις μόνιμου προσωπικού κατηγορία ΠΕ, ΤΕ 
και ΔΕ διαβαθμίζονται από τον Δ' (εισαγωγικό) έως τον Α' 
(ανώτατο) βαθμό. 


Όλες οι θέσεις κατηγορίας ΥΕ διαβαθμίζονται απ’τον Ε' 
(εισαγωγικό έως τον Β' (ανώτατο) βαθμό (άρθρο 34 Ν. 
2190/94). 

ΜΕΡΟΣ Δ' 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

Άρθρο 4 

Ως προϊστάμενος της οργανικής μονάδας του παιδικού 
σταθμού θα επιλέγεται και θα τοποθετείται,σύμφωνα με 
τις διατάξεις του άρθρου 36 του Ν. 2190/94 υπάλληλος 
από τις παρακάτω κατηγορίες και κλάδους: 

ΚΛΑΔΟΥ ΠΕ 16 Νηπιαγωγών ή 

ΚΛΑΔΟΥ ΠΕ 16 Νηπιαγωγών (προσωρινός) ή 

ΚΛΑΔΟΥ ΤΕ 9 Βρεφονηπιοκόμων 

Για την αναπλήρωση του, προϊσταμένου που απουσιά¬ 
ζει ή κωλύεται εφαρμόζονται οι διατάξεις του άρθρου 13 
του Ν. 1586/86 όπως έχουν τροποποιηθεί με το άρθρο 36 
του Ν. 2190/94. 

ΜΕΡΟΣ Ε' 

ΑΝΩΤΑΤΑ ΟΡΓΑΝΑ ΔΙΟΙΚΗΣΗΣ ΤΟΥ ΠΑΙΔΙΚΟΥ ΣΤΑΘΜΟΥ 

Άρθρο 5 

Της υπηρεσίας του Παιδικού Σταθμού ανώτατο συλλο¬ 
γικό όργανο διοίκησης είναι το Δ.Σ του Σταθμού που εκ¬ 
προσωπείται από τον Πρόεδρο. 

Το Δ.Σ διοικεί τον παιδικό σταθμό, ο προϊστάμενος τον 
διευθύνει, το δε προσωπικό που υπηρετεί ενεργεί σύμ¬ 
φωνα με τις εντολές και οδηγίες της ιεραρχίας και όπως 
οι σχετικοί Νόμοι, Διατάγματα, Υπουργικές, Αποφάσεις, 
Εγκύκλιοι κ.λ.π ορίζουν. 

ΜΕΡΟΣ ΣΤ' 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

Άρθρο 6 

Ο Προϊστάμενος του Παιδικού Σταθμού: 

1 .Προΐσταται μετά τον Πρόεδρο όλου του προσωπικού 
και της υπηρεσίας εν γένει την οποία συντονίζει, διευθύ¬ 
νει και εποπτεύει για την εύρυθμη λειτουργία της. 

Σε περίπτωση απουσία του αναπληρώνεται από τον νό¬ 
μιμο αναπληρωτή του. 

2. Τοποθετεί το εκπαιδευτικό προσωπικό σύμφωνα με 
τις ανάγκες του εκπαιδευτικού προγράμματος του Σταθ¬ 
μού και κατανέμει το λοιπό προσωπικό σύμφωνα με τις 
ανάγκες της υπηρεσίας. 

3. Καθοδηγεί το προσωπικό επί διάφορων θεμάτων 
υπηρεσιακής φύσης και ελέγχει τις ενέργειες και την νό¬ 
μιμη εκτέλεση των καθηκόντων του. 

4. Παραλαμβάνει, αποσφραγίζει (εκτός από εκείνη που 
απευθύνεται στον Πρόεδρο με την ένδειξη «προσωπικό» 
και χαρακτηρίζει την αλληλογραφία που απευθύνεται στο 
σταθμό, την θέτει δε πάντα υπόψη του Προέδρου. 

5. Παρακολουθεί τη νομοθεσία και νομολογία που εν¬ 
διαφέρει τον Σταθμό και ενημερώνει σχετικά την Υπηρε¬ 
σία. 

6. Ενημερώνει τον Πρόεδρο επί θεμάτων που αφορούν 
την λειτουργία της υπηρεσίας και επί των γενικών θεμά¬ 
των που ενδιαφέρουν τον Σταθμό και τα μέλη του. 

7. Παραβρίσκεται στις συνεδριάσεις του Δ.Σ και ενημε- 

ρώνει το Σώμα σχεπκά με τις διατάξεις που ισχύουν επί 
των συζητουμένων θεμάτων και παρέχει πληροφορίες 
όταν ζητηθούν από τον Πρόεδρο. 

8. Εποπτεύει τη σύννομη διατύπωση των αποφάσεων 
του Δ.Σ και μεθοδεύει και παρακολουθεί την εκτέλεση 
τους. 

9. Τηρείτο αρχείο του Σταθμού. 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 
Αρθρο 7ο 

Το προσωπικό του Νομικού προσώπου είναι υποχρεω¬ 
μένο να συμβάλλει με όλες του τις δυνάμεις στην εύρυθ¬ 
μη λειτουργία του, να καλλιεργεί και να αναπτύσσει πε¬ 
ραιτέρω τις γνώσεις του παρακολουθώντας τις επιστη μο- 
νικές εξελίξεις στον τομέα του, να φροντίζει για την 
ψυχαγωγία και διαπαιδαγώγηση των φιλοξενουμένων 
παιδιών, να ενημερώνει για την πρόοδο και την διαγωγή 
των παιδιών τις οικογένειές τους, να συνεργάζεται με τις 
οικογένειες όταν υπάρχει ανάγκη βελτίωσης της συμπε¬ 
ριφοράς των παιδιών και να αφιερώνει στα καθήκοντα 
που του αναθέτουν όλες τις δυνάμεις και δραστηριότητες 
ασκώντας αυτά ευσυνείδητα. 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
Άρθρο 8 

Τα καθήκοντα του προσωπικού του Νομικού προσώπου 
προσδιορίζονται σε γενικές γραμμές παραπάνω με τον 
οργανισμό εσωτερικής υπηρεσίας (Ο.Ε.Υ). 

Ειδικότερα για κάθε κατηγορία προσωπικού ισχύουντα 
παρακάτω: 

1. ΠΑΙΔΑΓΩΓΙΚΟ ΠΡΟΣΩΠΙΚΟ 

α) Φροντίζει για την σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. 

Απασχολεί τα παιδιά σύμφωνα με το ημερήσια πρό¬ 
γραμμα απασχόλησης. 

β) Εισηγείται στο Δ.Σ. τις ανάγκες εφοδιασμού του 
Σταθμού με εκπαιδευτικά, ψυχαγωγικά κ.λ.π είδη (βιβλία, 
παιχνίδια, είδη καθαριότητας κ.λ.π). 

γ) Συντάσσει και εφαρμόζει το εκπαιδευτικό πρόγραμ¬ 
μα που ακολουθεί ο Σταθμός, σύμφωνα με τα ισχύοντα 
για ανάλογες ηλικίες παιδιών εκπαιδευτικά προγράμματα 
του Υπουργείου Παιδείας. 

δ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. 

Παρακολουθεί τη διατροφή και καθαριότητα, ενθαρρύ- 
νοντας την αυτοεξυπηρέτησή τους. 

ε) Ενημερώνει τους αρμοδίους και τον Παιδίατρο για 
κάθε ύποπτο σχετικά με την υγεία περιστατικό 

στ) Τηρεί βιβλίο παρουσίας των παιδιών και ενημερώνει 
αρμοδίως για τις καθυστερήσεις παιδιών στην προσέλευ¬ 
ση είτε στις απουσίες τους. 

ζ) Λόγω της άμεσης επαφής του με τα παιδιά προσφέ¬ 
ρει σ’ αυτά με υπομονή και στοργή όλες τις δυνατότητες 
και προϋποθέσεις για να αναπτύξουν την προσωπικότητα 
τους, επιδιώκοντας συνεχώς να δημιουργήσουν ικανότη¬ 
τες συγκέντρωσης, αυτενέργειας, εμπιστοσύνης στον 
εαυτό τους και να αναπτύξουν τις προσωπικές τους δυ¬ 
νατότητες. Σε καμιά περίπτωση και για οποιονδήποτε λό¬ 


γο δεν επιτρέπεται η κακή μεταχείριση των παιδιών (εκ¬ 
φοβισμός, σωματική ποινή κ.λ.π). 

2. Ο ΔΙΑΧΕΙΡΙΣΤΗΣ ΤΟΥ ΝΟΜΙΚΟΥ ΠΡΟΣΩΠΟΥ 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
τους, καθώς και για την λοιπή εν γένει περιουσία του 
Σταθμού, σύμφωνα με τις εκάστοτε αποφάσεις του Διοι¬ 
κητικού Συμβουλίου. 

β) Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάση τις ισχύουσες 
νομοθεσίες τυχόν πρόσθετες Αμοιβές(υπερωρίες κ.λ.π) 
που προκύπτουν. 

γ) Τηρεί άλατα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

δ) Πραγματοποιεί τις πληρωμές και εισπράξεις του Νο¬ 
μικού Προσώπου. Για τις πληρωμές συνυπογράφει με τον 
Πρόεδρο του Δ.Σ ή τον Προϊστάμενο του Νομικού Προ¬ 
σώπου τις απαραίτητες επιταγές ή πληρώνει με μετρητά, 
εφ’ όσον δεν εκδίδεται επιταγή λαμβάνοντας σχετική 
απόδειξη από τον δικαιούχο. 

Είναι υπεύθυνος για την έγκαιρη απόδοση των γενόμε- 
νων κρατήσεων για φόρους ή ασφαλιστικές εισφορές. 

ε) Είναι υπεύθυνος για την τήρηση γενικά των λογαρια¬ 
σμών του Νομικού Προσώπου, τη συγκέντρωση των πα¬ 
ραστατικών στοιχείων της διαχείρισης και την φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης σε οποιοδήποτε χρόνο. 

στ) Συνεργάζεται με τον Προϊστάμενο του Νομικού 
Προσώπου για την κατάρτιση του προϋπολογισμού, του 
απολογισμού και του ισολογισμού του Νομικού Προσώ¬ 
που, εισηγούμενος εγκαίρως τυχόν αναμόρφωση του, 
όταν οι ανάγκες του Σταθμού το απαιτούν. 

ζ) Είναι υπεύθυνος για την περιουσία του Σταθμού, την 
απογραφή της οποίας πραγματοποιεί κάθε χρόνο μαζί με 
τον Προϊστάμενο. 

η) Εισηγείται στο Δ.Σ την καταστροφή ή διαγραφή πε¬ 
ριουσιακών στοιχείων από τα βιβλία. 

θ) Εκτελεί κάθε άλλη εργασία διοίκησης και διαχείρισης 
που του ανατίθεται. 

ι) Όταν στο σταθμό δεν υπηρετεί διαχειριστής τα καθή¬ 
κοντα ο προϊστάμενος με την βοήθεια του Παιδαγωγικού 
Προσωπικού. 

3. Ο Μάγειρας 

α) Είναι υπεύθυνος για το μαγειρείο και την επιμελημέ¬ 
νη Παρασκευή του φαγητού, σύμφωνα με το διαιτολόγιο. 
Επιμελείται ιδιαιτέρως γιατηντήρηση όλωντων όρων υγι¬ 
εινής στους χώρους παρασκευής του φαγητού, εισηγού- 
μενη κάθε σχετικό μέτρο. 

β) Παραλαμβάνει καθημερινά από τον διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ) Τακτοποιείτα μαγειρικά σκεύη και είδη εστιάσεως και 
φροντίζει για την καλή κατάσταση τους ευθυνόμενο για 
κάθε απώλεια ή αδικαιολόγητη καταστροφή. 

δ) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

4. Το Βοηθητικό Προσωπικό Μαγειρείου. 

Α. Όταν στο σταθμό δεν υπηρετεί μάγειρας. 




408 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Είναι υπεύθυνο για το μαγειρείο και την επιμελημένη 
παρασκευή του φαγητού,σύμφωνα με το διαιτολόγιο. 
Επιμελείται ιδιαιτέρως γιατηντήρησηόλωντων όρων υγι¬ 
εινής στους χώρους παρασκευής φαγητού, εισηγούμενη 
κάθε σχετικό μέτρο. 

β) Παραλαμβάνει καθημερινά από τον διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ) Τακτοποιείτα μαγειρικά σκεύη και είδη εστιάσεως και 
φροντίζει για την καλή κατάστασή τους ευθυνόμενο για 
κάθε απώλεια ή αδικαιολόγητη καταστροφή. 

δ) Συντάσσει μαζί με τον προϊστάμενο το εβδομαδιαίο 
πρόγραμμα σίτισης των παιδιών (διαιτολόγιο), το οποίο 
και υλοποιεί μετά την έγκρισή του από το Δ.Σ. 

ε) Προτείνει την λήψη κάθε μέτρου που θεωρεί απαραί¬ 
τητο για την καλή λειτουργεία του μαγειρείου. 

Β. Όταν υπηρετεί μάγειρας βοηθά αυτόν στην εκτέλεση 
των καθηκόντων του. Ακόμη φροντίζει για την διανομή 
του φαγητού την συγκέντρωση και καθαριότητα των ει¬ 
δών εστίασης, τηντάξη και καθαριότητα του μαγειρείου. 
5. Το προσωπικό καθαριότητας-βοηθητικών εργασιών 
α) Εκτελεί τις εργασίες καθαριότητας των εσωτερικών 
και εξωτερικών χώρων του σταθμού. 

β) Χρησιμοποιεί υλικά καθαριότητας που παραλαμβά- 
νει από τον διαχειριστή με υπηρεσιακό σημείωμα. 

γ) Φροντίζει για την διανομή του φαγητού και την συ¬ 
γκέντρωση και καθαριότητα των ειδών εστίασης. 

δ) Σε περίπτωση που δεν υπηρετεί στο νομικό πρόσωπο 
βοηθός μάγειρα ή αυτός απουσιάζει φροντίζει για την 
προετοιμασία και διανομή του φαγητού, όπως και γιατην 
συγκέντρωση και καθαριότητα των ειδών εστίασης. 

ε) Εκτελεί κάθε άλλη υπηρεσία που του ανατίθεται από 
την διεύθυνση και έχει σχέση με την καλή λειτουργία του 
νομικού προσώπου. 

ΕΙΔΙΚΟΙ ΚΑΝΟΝΕΣ ΓΙΑ ΤΟ ΠΡΟΣΩΠΙΚΟ 
Άρθρο 9 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Διοικητικού Συμβουλίου, μετά από εισήγηση του 


Προϊσταμένου, ανάλογα με το ωράριο εργασίας και τις 
ώρες του λειτουργίας του Σταθμού. 

2. Απαγορεύεται η απομάκρυνση του προσωπικού από 
τον Σταθμό κατά τις εργάσιμες ώρες. Εφόσον συντρέ¬ 
χουν ιδιαίτερα σοβαροί προσωπικοί ή υπηρεσιακοί λόγοι, 
επιτρέπεται ολιγόωρη απομάκρυνση του υπαλλήλου, με¬ 
τά από ειδική άδεια του προϊσταμένου ή σε εξαιρετικές 
περιπτώσεις του υπεύθυνου του Σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα παιδιά. Η διατροφή αυ¬ 
τή θεωρείται έμμεση μισθολογική παροχή προς το προ¬ 
σωπικό, αλλά αποβλέπει στην εξυπηρέτηση της ομαλής 
λειτουργίας του Σταθμού. 

Κατά συνέπεια δεν επιτρέπεται η χορήγηση στο προ¬ 
σωπικό φαγητού σε χρήμα ή σε είδος ή η χωριστή παρα¬ 
σκευή φαγητού για το προσωπικό. 

4. Στο βοηθητικό προσωπικό των σταθμών όπως και στο 
προσωπικό κουζίνας χορηγούνται προβλεπόμενα από 
την ισχύουσα νομοθεσία είδη ιματισμού. 

Άρθρο 10 

Για ότι δεν προβλέπεται στον παρόντα οργανισμό ισχύ¬ 
ουν οι εκάστοτε κείμενες διατάξεις. 

Ακροτελεύτιο Άρθρο 

Η κάλυψη της δαπάνης μισθοδοσίας του προσωπικού 
που θα ενταχθεί, που θα προσληφθεί από το Νομικό Πρό¬ 
σωπο και των λειτουργικών εξόδων θα γίνει βάσει της 
προγραμματικής σύμβασης από το Υπουργείο Υγείας και 
Πρόνοιας ,από επιχορήγηση από τον προϋπολογισμό του 
Δήμου και από έκτακτα (δωρεές, κληροδοτήματα, έσοδα 
απάτην περιουσία κ.λ.π). 

Η δαπάνη μισθοδοσίας υπολογίζεται συνολικά σε 
30.000.000 δρχμ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 20 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ ΠΑΡΙΝΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




